Ќонуни Љумњурии Тољикистон

Дар бораи тайёрии варзишї

Ќарори

Маљлиси намояндагони Маљлиси Олии Љумњурии Тољикистон

**Оид ба ќабул кардани Ќонуни Љумњурии Тољикистон**

**«Дар бораи тайёрии варзишї»**

Маљлиси намояндагони Маљлиси Олии Љумњурии Тољикистон **ќарор мекунад:**

Ќонуни Љумњурии Тољикистон «Дар бораи тайёрии варзишї» ќабул карда шавад.

Раиси Маљлиси намояндагони

Маљлиси Олии Љумњурии Тољикистон Ш.ЗУЊУРОВ

ш.Душанбе, 19 декабри соли 2012 №1022

Ќарори

Маљлиси миллии Маљлиси Олии Љумњурии Тољикистон

**Оид ба Ќонуни Љумњурии Тољикистон**

**«Дар бораи тайёрии варзишї»**

Маљлиси миллии Маљлиси Олии Љумњурии Тољикистон Ќонуни Љумњурии Тољикистон «Дар бораи тайёрии варзишї»-ро баррасї намуда, **ќарор мекунад:**

Ќонуни Љумњурии Тољикистон «Дар бораи тайёрии варзишї» љонибдорї карда шавад.

Раиси Маљлиси миллии

Маљлиси Олии Љумњурии Тољикистон М.Убайдуллоев

ш.Душанбе, 28 феврали соли 2013 №477

Ќонуни мазкур асосњои њуќуќї, ташкилї, молиявї ва дигар асосњои тайёрии варзиширо муайян менамояд.

**БОБИ 1.**

**МУЌАРРАРОТИ УМУМЇ**

**Моддаи 1. Доираи амали Ќонуни мазкур**

Ќонуни мазкур нисбат ба муассисањои тайёрии варзишї, дигар ташкилотњои тарбияи љисмонї ва варзиш, новобаста ба шакли ташкилию њуќуќиашон, ё соњибкорони инфиродї, ки тайёрии варзиширо амалї менамоянд, татбиќ карда мешавад.

**Моддаи 2. Мафњумњои асосї**

Дар Ќонуни мазкур мафњумњои асосии зерин истифода мешаванд:

- **барномаи тайёрии варзишї** – њуљљате, ки барои тайёр кардани варзишгарон тибќи талаботи стандартњои давлатии тайёрии варзишї тањия гардида, самтњои асосї ва шароити тайёрии варзиширо дар њар як давраи он муќаррар менамояд;

- **тайёрии варзишї** – фаъолияти маќсаднок оид ба тайёр кардани варзишгарон ба мусобиќањои варзишї бо роњи ташаккул ва такмили мањорати варзишии онњо, ки мувофиќи талаботи стандартњои давлатии тайёрии варзишї амалї карда мешавад;

- м**уассисаи тайёрии варзишї** – ташкилоти ѓайритиљоратии давлатї ва хусусї, ки намуди асосии фаъолияти онро тайёрии варзишї ташкил менамояд ва он ба амалї намудани барномањои тайёрии варзишї равона карда шудааст;

- **стандартњои давлатии тайёрии варзишї** – маљмўи талаботи тањия ва тасдиќшудаи тайёрии варзишї аз рўи намудњои варзиш (ба истиснои варзиши амалию њарбї, амалию хизматї ва намудњои варзиши миллї), ки барои муассисањои амаликунандаи тайёрии варзишї њатмї мебошанд.

**Моддаи 3. Ќонунгузории Љумњурии Тољикистон дар бораи тайёрии варзишї**

Ќонунгузории Љумњурии Тољикистон дар бораи тайёрии варзишї ба Конститутсияи (Сарќонуни) Љумњурии Тољикистон асос ёфта, аз Ќонуни мазкур ва дигар санадњои меъёрии њуќуќии Љумњурии Тољикистон, инчунин санадњои њуќуќии байналмилалие, ки Тољикистон онњоро эътироф намудааст, иборат мебошад.

**Моддаи 4. Принсипњои сиёсати давлатї ва кафолатњои давлатии татбиќи њуќуќњои шањрвандон дар соњаи тайёрии варзишї**

1. Сиёсати давлатї дар соњаи тайёрии варзишї ба принсипњои зерин асос меёбад:

- њамкории мутаќобилаи маќомоти њокимияти давлатї бо муассисањои тайёрии варзишї, дигар ташкилотњои тарбияи љисмонї ва варзиш ё соњибкорони инфиродие, ки тайёрии варзиширо амалї менамоянд;

- фароњам овардани шароит ба муассисањои тайёрии варзишї, дигар ташкилотњои тарбияи љисмонї ва варзиш, инчунин соњибкорони инфиродї љињати дастрасии баробари тайёрии варзишї;

- дастгирии баробари давлатї нисбат ба муассисањои тайёрии варзишї ва дигар ташкилотњои тарбияи љисмонї ва варзиш, новобаста ба шакли ташкилию њуќуќиашон, ки тайёрии варзиширо амалї менамоянд;

- њаматарафа вусъат бахшидан ба рушди фаъолияти муассисањои давлатї ва хусусии тайёрии варзишї;

- таъмини иттилоотию илмии тайёрии варзишї;

- таъмини дастрасии тайёрии варзишї барои маъюбон, шахсони имкониятњои љисмонї ва равонияшон мањдуд ва дигар шахсоне, ки ба онњо тибќи ќонунгузории Љумњурии Тољикистон баробар карда шудаанд.

2. Ба шањрвандон озодии интихоби намуди варзиш, муассисањои тайёрии варзишї ва дигар ташкилотњои тарбияи љисмонї ва варзиш, ки тайёрии варзиширо амалї менамоянд, кафолат дода мешавад.

3. Тартиб, шакл ва андозаи дастгирии давлатии фаъолияти ташкилотњои љамъиятии тарбияи љисмонї ва варзишро Њукумати Љумњурии Тољикистон муќаррар менамояд.

**БОБИ 2.**

**ТАШКИЛИ ФАЪОЛИЯТ ДАР СОЊАИ ТАЙЁРИИ ВАРЗИШЇ**

**Моддаи 5. Субъектони соњаи тайёрии варзишї**

Ба субъектони соњаи тайёрии варзишї инњо мансубанд:

- маќоми ваколатдори давлатї дар соњаи тайёрии варзишї (минбаъд – маќоми ваколатдори давлатї);

- маќоми ваколатдори мањаллии њокимияти давлатї дар соњаи тайёрии варзишї;

- муассисањои тайёрии варзишї, дигар ташкилотњои тарбияи љисмонї ва варзиш, ки тайёрии варзиширо амалї менамоянд;

- ташкилотњои илмї ва тиббї, ки фаъолияти онњо ба таъмини тайёрии варзишї алоќаманд мебошад;

- варзишгароне, ки дар муассисањои тайёрии варзишї, дигар ташкилотњои тарбияи љисмонї ва варзиш, ки тайёрии варзиширо амалї менамоянд, аз тайёрии варзишї мегузаранд;

- кормандони муассисањои тайёрии варзишї, аз љумла мураббиён ва дигар мутахассисони соњаи тарбияи љисмонї ва варзиш, ки тибќи санадњои меъёрии њуќуќии Љумњурии Тољикистон муайян карда шудаанд;

- соњибкорони инфиродї, ки тайёрии варзиширо амалї менамоянд.

**Моддаи 6. Ваколатњои маќоми ваколатдори давлатї**

Дар соњаи тайёрии варзишї маќоми ваколатдори давлатї ваколатњои зеринро амалї менамояд:

- тањияи барномањои давлатии тайёрии варзишї ва барои тасдиќ ба Њукумати Љумњурии Тољикистон пешнињод намудани онњо;

- татбиќи сиёсати давлатї дар соњаи тайёрии варзишї;

- ташкили тайёрии варзишии варзишгарон ва номзадњо ба дастањои мунтахаби варзишї бо тартиби муќаррарнамудаи ќонунгузории Љумњурии Тољикистон;

- тањия ва тасдиќи стандартњои давлатї ва барномањои тайёрии варзишї;

- ташкили тайёрии касбї, бозомўзї ва такмили ихтисоси кормандони (мураббиёни) соњаи тайёрии варзишї;

- гузаронидани аттестатсия ва додани дараља ва унвонњои тахассусї ба кормандон (мураббиён) ва роњбарони муассисањои давлатии тайёрии варзишї;

- таъминоти молиявї, моддию техникї, аз љумла бо таљњизоту либос ва асбобу анљоми варзишї;

- таъминоти илмию методї ва тиббї;

- назорати манъи истифодаи маводи барангезандаю нерўафзо (допинг) дар варзиш;

- ташкили тањќиќоти илмї дар соњаи тайёрии варзишї;

- муќаррар намудани тартиби татбиќи назорати фаъолияти муассисањои тайёрии варзишї ва дигар ташкилотњои тарбияи љисмонї ва варзиш, ки тайёрии варзиширо амалї менамоянд;

- таъмини кафолати давлатии татбиќи њуќуќњои шањрвандон дар соњаи тайёрии варзишї;

- ваколатњои дигареро, ки ќонунгузории Љумњурии Тољикистон муайян кардааст.

**Моддаи 7. Ваколатњои маќомоти иљроияи мањаллии њокимияти давлатї ва маќомоти худидоракунии шањрак ва дењот дар соњаи тайёрии варзишї**

Ваколатњои маќомоти иљроияи мањаллии њокимияти давлатї ва маќомоти худидоракунии шањрак ва дењот дар соњаи тайёрии варзишї аз инњо иборатанд:

- амалї намудани сиёсати давлатї дар соњаи тайёрии варзишї дар мањал;

- ташкили тайёрии варзишии варзишгарон – аъзои дастањои мунтахаби варзишии мањаллї;

- таъсиси муассисањои тайёрии варзишии мањаллї, таъминоти молиявї ва моддию техникии онњо;

- мусоидат кардан ба фаъолияти субъектони соњаи тайёрии варзишї дар мањал;

- ваколатњои дигаре, ки ќонунгузории Љумњурии Тољикистон пешбинї кардааст.

**Моддаи 8. Вазифањои асосии тайёрии варзишї**

Вазифањои асосии тайёрии варзишї аз инњо иборатанд:

- њавасманд гардонидани варзишгарон барои муваффаќ шудан ба натиљањои баланди варзишї;

- робитаи мутаќобилаи тайёрии варзишї ва фаъолияти мусобиќавї;

- робитаи мутаќобилаи тайёрии варзишї ва тарбияи љисмонї;

- таъмини бехатарии њаёт ва саломатии варзишгароне, ки аз тайёрии варзишї мегузаранд;

- ба њисоб гирифтани хусусиятњои хоси инфиродї, имкониятњои вазифавї ва вазъи саломатии варзишгароне, ки аз тайёрии варзишї мегузаранд;

- пайдарпайї ва муттасилии амалї намудани тайёрии варзишї;

- њавасманд гардонидани кормандони (мураббиёни) муассисањои тайёрии варзишї ва дигар ташкилотњои тарбияи љисмонї ва варзиш барои комёбињои варзишгароне, ки дар мусобиќањои расмии варзишии умумиљумњуриявї ва мусобиќањои расмии варзишии байналмилалї ба натиљањои баланди варзишї муваффаќ шудаанд;

- тарѓиби тарзи њаёти солим.

**Моддаи 9. Таъмини тайёрии варзишї**

1. Тайёрии варзишї дар даврањои зерин амалї карда мешавад:

- тайёрии ибтидоии варзишї;

- тайёрии асосии варзишї;

- мањорати олии варзишї.

2. Мазмуни тайёрии варзишї дар њар як давра бо барномањои тайёрии варзишї муайян карда мешавад.

3. Ташкили тайёрии варзишї бе истифодаи барномањои тайёрии варзишии тасдиќшуда иљозат дода намешавад.

4. Ташкили тайёрии варзишї чорабинињои машќї (гурўњї ё инфиродї), мусобиќањои варзишї ва чорабинињои барќарорсозии љисмониро дар бар мегирад.

5. Дохил кардан ба давраи дахлдори тайёрии варзишї ва гузаронидан ба дигар давраи тайёрии варзишї танњо бо розигии варзишгарон бо шарти иљро намудани талаботе, ки барномањои тайёрии варзишї пешбинї менамоянд, амалї карда мешавад.

**Моддаи 10. Барномањои тайёрии варзишї**

1. Дар барномањои тайёрии варзишї оид ба сатњи мањорати варзишии варзишгароне, ки аз тайёрии варзишї мегузаранд, ташкили гурўњњои машќї, реља ва њаљми машќњои иловагї дар даврањои тайёрии варзишї стандартњои давлатї муќаррар карда мешаванд.

2. Барномањои тайёрии варзишї аз тарафи муассисањои тайёрии варзишї бо назардошти стандартњои давлатї ва барномањои тайёрии варзишї, ки маќоми ваколатдори давлатї муќаррар кардааст, тасдиќ ва татбиќ карда мешаванд.

3. Муассисањои тайёрии варзишї метавонанд барномањои намунавии тайёрии варзиширо аз рўи намудњои алоњидаи варзиш, ки маќоми ваколатдори давлатї тањия ва тасдиќ намудааст, истифода намоянд.

4. Тартиб, мўњлат ва шакли татбиќи барномањои тайёрии варзиширо муассисањои тайёрии варзишї мустаќилона муќаррар менамоянд.

**Моддаи 11. Таъсис, азнавташкилдињї ва барњамдињии муассисањои тайёрии варзишї**

1. Таъсис, азнавташкилдињї ва барњамдињии муассисањои тайёрии варзишї бо тартиби муќаррарнамудаи ќонунгузории Љумњурии Тољикистон амалї карда мешавад.

2. Фаъолияти муассисањои тайёрии варзишї бо назардошти талаботи ќонунгузории граждании Љумњурии Тољикистон, Ќонуни мазкур, низомномаи намунавї дар бораи муассисањои тайёрии варзишї, ки аз тарафи маќоми ваколатдори давлатї тасдиќ карда шудааст ва оинномаи муассисањои тайёрии варзишї, ки дар асоси низомномаи намунавї тањия гардидааст, танзим карда мешавад.

**Моддаи 12. Њуќуќ ва ўњдадорињои муассисаи тайёрии варзишї**

1. Муассисаи тайёрии варзишї шахси њуќуќие мебошад, ки дар соњаи тайёрии варзишї фаъолияти молиявї, хољагидорї ва дигар фаъолиятро дар доираи муќаррарнамудаи ќонунгузории Љумњурии Тољикистон, низомномаи намунавї дар бораи муассисањои тайёрии варзишї ва оинномаи муассисаи тайёрии варзишї амалї менамояд.

2. Муассисаи тайёрии варзишї њуќуќњои зеринро дорад:

- барои амалї намудани фаъолияти оинномавї бо тартиби муќаррарнамудаи ќонунгузории Љумњурии Тољикистон манбаъњои иловагии молиявї ва воситањои моддиро љалб намояд;

- интихоб, ба кор ќабул намудан ва љобаљогузории кадрњоро ба роњ монад, сохторро муќаррар кунад, фаъолияти идоракуниро анљом дињад, басти корї (штат)-ро тасдиќ кунад, музди мењнати кормандон, аз љумла иловапулї ба маошњои вазифавї, тартиб ва андозаи мукофотонидани онњоро дар доираи фонди пардохти музди мењнат бо тартиби муќаррарнамудаи ќонунгузории Љумњурии Тољикистон муќаррар намояд;

- барномањои тайёрии варзиширо тањия ва тасдиќ кунад, тайёрии варзиширо мутобиќи оинномаи муассиса ва стандартњои давлатии тайёрии варзишї мустаќилона амалї намояд;

- аз номи худ ё аз номи дигар ташкилотњои тарбияи љисмонї ва варзиш дар мусобиќањои расмии варзишї иштирок кунад;

- варзишгаронро барои гузаштан аз тайёрии варзишї тибќи талаботи Ќонуни мазкур ва низомномаи намунавї дар бораи муассисаи тайёрии варзишї ва санадњои меъёрии дохилии муассисаи тайёрии варзишї мустаќилона интихоб намояд;

- дар мавриди иљро накардани талаботи пешбининамудаи барномањои тайёрии варзишии даврањои дахлдор варзишгаронро хориљ кунад;

- фаъолияти дигарро, ки ќонунгузории Љумњурии Тољикистон манъ накардааст ва бо оинномаи муассисаи тайёрии варзишї пешбинї гардидааст, амалї намояд.

3. Муассисаи тайёрии варзишї бо тартиби муќаррарнамудаи ќонунгузории Љумњурии Тољикистон ўњдадор мебошад:

- дар њаљми пурра барномањои тайёрии варзиширо татбиќ намояд;

- талаботи стандартњои давлатии тайёрии варзишї ва тартиби муќаррарнамудаи таъминоти тиббии варзишгаронеро, ки аз тайёрии варзишї мегузаранд, риоя кунад;

- ќоидањои манъи истифодаи маводи барангезандаю нерўафзо (допинг)-ро дар варзиш риоя кунад;

- бехатарии њаёт ва саломатии варзишгаронеро, ки аз тайёрии варзишї дар муассисаи тайёрии варзишї мегузаранд ва кормандони (мураббиёни) худи муассисаро таъмин намояд;

- ўњдадорињои дигари пешбининамудаи ќонунгузории Љумњурии Тољикистонро иљро намояд.

4. Муассисањои тайёрии варзишї доир ба натиљаи фаъолияти худ њисоботи омориро бо тартиби муќаррарнамудаи ќонунгузории Љумњурии Тољикистон пеш мебаранд.

**Моддаи 13. Оинномаи муассисаи тайёрии варзишї**

1. Оинномаи муассисаи тайёрии варзишї бояд дорои маълумотњои зерин бошад:

а) номи муассисаи тайёрии варзишї бо нишон додани шакли ташкилию њуќуќии он;

б) мањалли љойгиршавии маќоми идоракунии муассисаи тайёрии варзишї;

в) намудњои варзише, ки оид ба онњо тайёрии варзишї амалї карда мешавад;

г) сохтори фаъолияти молиявї ва хољагидории муассисаи тайёрии варзишї, аз љумла дар ќисми:

- истифодаи молу мулки муассисаи тайёрии варзишї;

- маблаѓгузорї ва таъминоти моддию техникии фаъолияти муассисаи тайёрии варзишї;

- амалї намудани фаъолияти соњибкорї ва ё дигар фаъолияти даромаднок аз тарафи муассисаи тайёрии варзишї;

- манъи бастани шартномањое, ки оќибатњои онњо ба бегонашавии молу мулки муассисаи тайёрии варзишї ё молу мулки аз њисоби маблаѓи ин муассиса харидашуда, ки моликияти муассиса мебошад, ба истиснои њолатњои пешбининамудаи ќонунгузории Љумњурии Тољикистон;

- тартиби ихтиёрдории молу мулке, ки муассиса аз њисоби даромад аз фаъолияти соњибкорї ва ё дигар фаъолияти даромадноки ба даст овардааш харидорї намудааст;

д) тартиби идоракунии муассисаи тайёрии варзишї, аз љумла:

- ваколатњои муассиси (муассисони) муассисаи тайёрии варзишї;

- сохтор, тартиби ташкили маќомоти идоракунии муассисаи тайёрии варзишї, ба роњ мондани фаъолият ва ваколатњои онњо;

- тартиби ворид намудани таѓйиру иловањо ба оинномаи муассисаи тайёрии варзишї;

е) тартиби аз нав ташкил намудан ё барњам додани муассисаи тайёрии варзишї;

ё) њуќуќ ва ўњдадорињои субъектони раванди тайёрии варзишї;

ж) маълумот дар бораи филиалу намояндагињои муассисаи тайёрии варзишї;

з) номгўйи санадњои меъёрии дохилї, ки фаъолияти муассисаи тайёрии варзиширо муайян менамоянд;

к) тартиби тасдиќи санадњои меъёрии дохилї, ки асоси ташкили тайёрии варзиширо муќаррар менамоянд, аз љумла:

- ќоидаи ќабул ва интихоби варзишгарон барои гузаштан аз тайёрии варзишї;

- тартиб ва асос барои пеш аз мўњлат ќатъ кардани шартнома дар бораи гузаштани тайёрии варзишї бо варзишгароне, ки аз ин тайёрї мегузаранд;

- номгўи маълумоте, ки вобаста ба амалї намудани тайёрии варзишї махфї мебошанд;

л) дигар маълумотњое, ки бо ќонунгузории Љумњурии Тољикистон пешбинї шудаанд.

2. Оинномаи муассисаи тайёрии варзиширо муассиси (муассисони) муассисаи тайёрии варзишї тасдиќ менамояд.

**Моддаи 14. Шартнома дар бораи гузаштани тайёрии варзишї**

1. Аз тайёрии варзишї гузаштани варзишгар дар асоси шартнома дар бораи гузаштани тайёрии варзишї, ки байни варзишгар ё намояндаи ќонунии ў ва муассисаи тайёрии варзишї, дигар ташкилотњои тарбияи љисмонї ва варзиш ё соњибкорони инфиродї, ки ба тайёрии варзишї машѓуланд, ба имзо расонида мешаванд, амалї мегардад.

2. Шартнома дар бораи гузаштани тайёрии варзишї мутобиќи талаботи ќонунгузории граждании Љумњурии Тољикистон бо назардошти муќаррароти шартномаи намунавї, ки шакли он аз тарафи маќоми ваколатдори давлатї тасдиќ гардидааст, ба имзо расонида мешаванд.

3. Шартнома дар бораи гузаштани тайёрии варзишї шартњои њатмии зеринро дар бар мегирад:

- оид ба даврањои тайёрии варзишї ва пардохти маблаѓи тайёрии варзишї, агар дар шартнома тайёрии варзишии ройгон пешбинї нашуда бошад;

- дар бораи маълумот оид ба мављудияти шартномаи суѓуртаи њаёт ва саломатии варзишгар;

- дар бораи њуќуќ ва ўњдадорињои тарафњо, аз љумла варзишгаре, ки аз номи даста ва муассисаи тайёрии варзишї, дигар ташкилотњои тарбияи љисмонї ва варзиш ё соњибкорони инфиродие, ки дастаро ташкил додаанд ё аз номи дастаи мунтахаби варзишии сатњи дахлдор баромад мекунанд, агар ўњдадории мазкур дар шартномаи (ќарордоди) мењнатї байни варзишгар ва муассисаи тайёрии варзишї, дигар ташкилотњои тарбияи љисмонї ва варзиш ё соњибкорони инфиродї дар як ваќт бо шартнома дар бораи гузаштани тайёрии варзишї пешбинї нашуда бошад;

- дар бораи номгўи маълумоте, ки вобаста ба амалї намудани тайёрии варзишї махфї мебошанд;

- оид ба љавобгарии тарафњо, асосњо ва тартиби таѓйир ва ќатъ намудани шартнома.

**БОБИ 3.**

**ТАЪМИНОТИ МОЛИЯВИИ ФАЪОЛИЯТИ**

**МУАССИСАИ ТАЙЁРИИ ВАРЗИШЇ**

**Моддаи 15. Таъминоти молиявии фаъолияти муассисаи тайёрии варзишї**

1. Таъминоти молиявии фаъолияти муассисаи давлатии тайёрии варзишї бо назардошти харољоти нигоњдории молу мулки ѓайриманќуле, ки ба ин муассиса тааллуќ дорад, инчунин аз тарафи муассиси (муассисони) он ё муассисаи тайёрии варзишї аз њисоби маблаѓи људокардаи муассис (муассисон) амалї карда мешавад.

2. Таъминоти молиявии фаъолияти муассисаи давлатии тайёрии варзишї аз њисоби буљети сатњи дахлдор амалї карда мешавад.

3. Тартиби маблаѓгузории фаъолияти муассисаи хусусии тайёрии варзиширо муассиси (муассисони) он тибќи ќонунгузории Љумњурии Тољикистон муайян менамояд.

4. Муассисаи давлатии тайёрии варзишї њуќуќ дорад тайёрии варзиширо аз рўи шартнома дар бораи гузаштани тайёрии варзишї бо пардохти арзиши он аз тарафи шахсони воќеї ва њуќуќї илова ба маблаѓгузорї аз њисоби буљети давлатии сатњи дахлдор барои гузаштани варзишгарон аз тайёрии варзишї дар њаљми ба муассис (муассисон) мувофиќашуда амалї намояд. Муассисаи тайёрии варзишї масъалањо оид ба бастани шартномањо, муайян намудани ўњдадорињо ва дигар шартњои бо ќонунгузории Љумњурии Тољикистон ва оинномаи муассисаи мазкур мухолифнабударо мустаќилона њал менамояд.

**Моддаи 16. Таъминоти илмию методї ва тиббии тайёрии варзишї**

1. Таъминоти илмию методї ва тиббии тайёрии варзиширо ташкилотњои илмї ва тиббї, инчунин сохторњои таркибии дахлдори муассисањои тайёрии варзишї амалї менамоянд.

2. Муассисањои тайёрии варзишї, дигар ташкилотњои тарбияи љисмонї ва варзиш ё соњибкорони инфиродие, ки тайёрии варзиширо амалї менамоянд, барои таъминоти тиббии варзишгароне, ки аз тайёрии варзишї мегузаранд, бо тартиби хизматрасонии тиббии тайёрии варзишии аз тарафи маќоми ваколатдори давлатї дар соњаи тандурустї муќарраркардашуда дар мувофиќа бо маќоми ваколатдори давлатї шароит муњайё менамоянд.

3. Тартиби таъминоти илмию методии тайёрии варзишї аз тарафи муассисаи тайёрии варзишї мустаќилона муайян карда мешавад.

**Моддаи 17. Фаъолияти инфиродї дар соњаи тайёрии варзишї**

Фаъолияти инфиродие, ки дар соњаи тайёрии варзишї бо маќсади ба даст овардани фоида амалї карда мешавад, фаъолияти соњибкорї њисобида мешавад. Шахсони воќеї, ки чунин фаъолиятро анљом медињанд, тибќи ќонунгузории Љумњурии Тољикистон ба сифати соњибкорони инфиродї ба ќайди давлатї гирифта мешаванд.

**Моддаи 18. Њуќуќ ва ўњдадорињои варзишгароне, ки аз тайёрии варзишї мегузаранд**

1. Варзишгароне, ки аз тайёрии варзишї мегузаранд, аз њуќуќ ва ўњдадорињои бо ќонунгузории Љумњурии Тољикистон ва шартнома дар бораи гузаштани тайёрии варзишї пешбинишуда истифода менамоянд.

2. Варзишгароне, ки аз тайёрии варзишї мегузаранд, њуќуќ доранд:

- аз иншооти варзишии муассисаи тайёрии варзишї, инчунин аз таљњизоту либос ва асбобу анљоми варзишї истифода намоянд, агар дар шартнома дар бораи гузаштани тайёрии варзишї њолати дигаре пешбинї нашуда бошад;

- барномаи тайёрии варзиширо аз рўйи як ё якчанд намуди варзиш дар њаљми муќаррарнамудаи барномањои тайёрии варзишї мутобиќи талаботи стандартњои давлатии тайёрии варзишї азхуд намоянд;

- бо хизматрасонии тиббии босифат таъмин карда шаванд.

3. Варзишгароне, ки аз тайёрии варзишї мегузаранд, ўњдадоранд:

- шартњои шартномаро дар бораи гузаштани тайёрии варзишї риоя намоянд;

- талаботи барномањои тайёрии варзиширо риоя намоянд;

- ќоидањои манъи истифодаи маводњои барангезандаю нерўафзо (допинг)-ро дар варзиш риоя кунанд ва бо тартиби муќарраркардаи ќонунгузории Љумњурии Тољикистон аз назорат оид ба истифодаи ин мавод гузаранд;

- маълумотњои мазмунашон бо оиннома ва санадњои меъёрии дохилии муассисаи тайёрии варзишї, инчунин шартнома дар бораи гузаштани тайёрии варзишї муайянкардашударо махфї нигоњ доранд.

4. Тањќиќоти илмї ва тиббї дар рафти гузаштани тайёрии варзишии варзишгар танњо бо розигии хаттии ў амалї шуда метавонанд.

5. Корфармо ўњдадор аст дар асоси аризаи хаттии корманде, ки аз тайёрии варзишї мегузарад, ба ў рухсатии бемузди мењнатї баробар ба 30 рўзи таќвимї дар як сол барои аз худ намудани барномањои тайёрии варзишии зарурї бо маќсади иштироки ў дар мусобиќањои варзишї дар асоси даъватномаи муассисаи тайёрии варзишї пешнињод намояд.

6. Муассисањои тањсилоти ибтидоии касбї, миёнаи касбї, олии касбї ва тањсилоти касбии баъд аз муассисаи олии таълимї ўњдадоранд дар асоси аризаи хаттии таълимгирандае, ки аз тайёрии варзишї мегузарад, ба ў рухсатии баробар ба 30 рўзи таќвимї дар як сол бо маќсади иштироки ў дар мусобиќањои варзишии зарурї дар асоси даъватномаи муассисаи тайёрии варзишї пешнињод намоянд.

**Моддаи 19. Муносибатњои мењнатии кормандони (мураббиёни) муассисаи тайёрии варзишї**

1. Муносибатњои мењнатии кормандони (мураббиёни) муассисаи тайёрии варзиширо ќонунгузорї оид ба мењнати Љумњурии Тољикистон танзим менамояд.

2. Дар ваќти иљрои ўњдадорињои касбї кормандони (мураббиёни) муассисаи тайёрии варзишї њуќуќ доранд усулњои тайёрии варзишї, дастурњои методї ва маводи тасдиќкардашударо мутобиќи барномањои тайёрии варзишї озодона интихоб намоянд.

3. Ѓайр аз асосњои бо ќонунгузорї оид ба мењнати Љумњурии Тољикистон пешбинигардида асосњои ќатъ намудани шартномаи (ќарордоди) мењнатї бо корманди (мураббии) муассисаи тайёрии варзишї шуда метавонанд:

- дар давоми як сол такроран ва даѓалона вайрон кардани оинномаи муассисаи тайёрии варзишї;

- истифодаи зўроварї, аз љумла, љисмонї ё рўњї, нисбат ба шахсияти варзишгаре, ки аз тайёрии варзишї мегузарад;

- риоя накардани ќоидањои манъи истифодаи маводи барангезандаю нерўафзо (допинг) дар варзиш.

4. Ба кормандони (мураббиёни) муассисаи тайёрии варзишї барои комёбињои варзишгароне, ки ба натиљањои баланди варзишї дар мусобиќањои расмии байналмилалии варзишї муваффаќ шудаанд, бо тартиби муайяннамудаи маќоми ваколатдори давлатї мукофотпулї муќаррар карда мешавад.

**Моддаи 20. Тайёрии касбї, бозомўзї, такмили ихтисос, аттестатсияи кормандон (мураббиён) ва роњбарони муассисањои тайёрии варзишї ва ба онњо додани дараља ва унвонњои тахассусї**

1. Маќоми ваколатдори давлатї роњбарии тайёрии касбї ва бозомўзии кормандони соњаи тайёрии варзишї, аз љумла тайёрии касбї ва бозомўзии мураббиёнро амалї намуда, шумораи ќабулро барои муассисањои таълимии давлатї, ки тайёрии касбї ва бозомўзии чунин кормандонро амалї менамоянд, муќаррар карда, инчунин такмили ихтисоси ин кормандонро ташкил менамояд.

2. Барои кормандон (мураббиён) ва роњбарони муассисањои тайёрии варзишї, кормандони (мураббиёни) дигар ташкилотњои тарбияи љисмонї ва варзиш аттестатсия гузаронида шуда, аз рўи натиљаи он ба кормандон (мураббиён) ва роњбарони мазкур дараља ва унвонњои тахассусї дода мешавад.

3. Тартиби умумии гузаронидани аттестатсия, додани дараља ва унвонњои тахассусї ба кормандон (мураббиён) ва роњбарони муассисаи тайёрии варзишї, дигар ташкилотњои тарбияи љисмонї ва варзиш аз тарафи маќоми ваколатдори давлатї муќаррар карда мешавад.

**БОБИ 4.**

**МУЌАРРАРОТИ ХОТИМАВЇ**

**Моддаи 21. Љавобгарї барои риоя накардани талаботи Ќонуни мазкур**

Шахсони воќеї ва њуќуќї барои риоя накардани талаботи Ќонуни мазкур бо тартиби муќаррарнамудаи ќонунгузории Љумњурии Тољикистон ба љавобгарї кашида мешаванд.

**Моддаи 22. Тартиби мавриди амал ќарор додани Ќонуни мазкур**

Ќонуни мазкур пас аз интишори расмї мавриди амал ќарор дода шавад.

Президенти

Љумњурии Тољикистон Эмомалї Рањмон

ш.Душанбе, 19 марти соли 2013 №953